PATVIRTINTA

Klaipėdos r. Ketvergių pagrindinės mokyklos

Direktoriaus 2021 m. gruodžio 28 d.

įsakymu Nr. V1-78

**KLAIPĖDOS R. KETVERGIŲ PAGRINDINĖS MOKYKLOS**

# VAIKŲ ATVEDIMO Į IKIMOKYKLINĘ- PRIEŠMOKYKLINĘ GRUPĘ IR PASIĖMIMO IŠ IKIMOKYKLINĖS- PRIEŠMOKYKLINĖS GRUPĖS TVARKOS APRAŠAS

1. **BENDORIOS NUOSTATOS**
2. Vaikų atvedimo į Klaipėdos r. Ketvergių pagrindinės mokyklos ikimokyklinę- priešmokyklinę grupę ir išleidimo iš jos tvarkos aprašas reglamentuoja kasdienio vaikų atvedimo į grupę ir išleidimo iš jos tvarką.
3. Tvarkos aprašo tikslas – užtikrinti vaiko teisių ir interesų apsaugą, saugią kelionę į lopšelį-darželį.

# VAIKŲ ATVEDIMAS Į GRUPĘ IR IŠLEIDIMAS

1. Vaikus į grupę atvesti ir pasiimti iš grupės gali vaiko tėvai (globėjai), jei jiems teisės aktų nustatyta tvarka nėra nustatyti specialūs apribojimai vaiko atžvilgiu, arba 4 punkte nurodyti asmenys.
2. Jeigu tėvai (globėjai) nori, kad ugdytinį atvestų į darželį arba paimtų iš darželio kiti asmenys, tada jie ne vėliau kaip per 7 dienas nuo vaiko priėmimo į Klaipėdos r. Ketvergių pagrindinę mokyklą dienos užpildo direktoriaus patvirtintos formos prašymą, kuriame nurodo pilnamečių asmenų ir ne jaunesnių nei 14 metų asmenų, turinčių teisę atvesti į grupę ir iš jos pasiimti, kontaktinius duomenis (asmens vardą, pavardę, gimimo datą, gyvenamą adresą, telefoną ir jų ryšius su tais asmenimis). Vaiko tėvai turi įvertinti, ar jų nurodomas asmuo sugebės tinkamai pasirūpinti vaiko, atvedamo į grupę ar paimto iš jos, saugumu.
3. Pagal tėvų (globėjų) prašymus sudaromas asmenų, turinčių teisę vaiką atvesti į grupę ir pasiimti iš jos sąrašas.
4. Jei tvarkos 3 punkte nurodyti asmenys negali vaiko atvesti į grupę ir pasiimti iš jos, apie tai tėvai (globėjai) iš anksto informuoja mokytoją, nurodydami asmens, kuris atves ir pasiims vaiką, kontaktinius duomenis.
5. Jei vaiką į grupę atveda ar atvyksta iš jos pasiimti asmuo, nenurodytas tvarkos 3 punkte, mokytoja privalo iš karto susisiekti su vaiko tėvais (globėjais). Tokiu atveju vaikas išleidžiamas iš grupės su atvykusiu asmeniu tik gavus tėvų (globėjų) sutikimą.

# ŠVIETIMO ĮSTAIGOS PAREIGOS

1. Vaiką, atvestą į grupę, turi priimti ir iš jos išleisti mokytojas, vadovaudamasis mokytojo pareigybės aprašymu ir Aprašo II skyriuje nustatyta tvarka.
2. Jei vaikas laiku nepasiimamas iš grupės, mokytojas turi likti su vaiku ir bandyti susisiekti su vaiko tėvais (globėjais) arba su kitais asmenimi, turinčiais teisę pasiimti vaiką iš grupės, o nepavykus susisiekti su jais, turi skubiai informuoti mokyklos direktorių, ir jis turi priimti sprendimą dėl tolesnių veiksmų.
3. Siekdamas užtikrinti vaikų saugumą, mokytojas gali prašyti asmens, atėjusio pasiimti vaiką iš grupės, pateikti asmens tapatybę patvirtinantį dokumentą.
4. Kilus įtarimų dėl vaiko teisių pažeidimo (asmuo, atvedęs vaiką į grupę ar atvykę jo pasiimti, galbūt neblaivus ar kt.), mokytojas privalo nedelsiant informuoti mokyklos direktorių.
5. Mokyklos direktorius, gavęs informaciją apie galimą vaiko teisių pažeidimą, nedelsdamas informuoja teisėsaugos instituciją, Klaipėdos r. savivaldybės administracijos Vaiko teisių apsaugos skyrių.

# BAIGIAMOSIOS NUOSTATOS

1. Mokyklos direktorius supažindina su Aprašu švietimo įstaigą lankančių vaikų tėvus (globėjus) ir mokytojus.
2. Už tinkamą Aprašo reikalavimų vykdymą atsako mokyklos direktorius.

PATVIRTINTA

Klaipėdos r. Ketvergių pagrindinės mokyklos

Direktoriaus 2021 m. gruodžio 28 d.

įsakymu Nr. V1-78

(vieno iš tėvų/globėjų vardas, pavardė)

(adresas, telefonas)

Klaipėdos r. Ketvergių pagrindinės mokyklos

direktoriui

**PRAŠYMAS**

**DĖL VAIKO ATVEDIMO IR PASIĖMIMO IŠ KLAIPĖDOS R. KETVERGIŲ PAGRINDINĖS MOKYKLOS**

(data)

Prašau mano sūnų/dukrą ,

(vaiko vardas, pavardė)

gimimo metai , lankantį grupę , leisti atvesti į mokyklą ir pasiimti iš mokyklos šiems asmenims:

|  |  |  |  |  |
| --- | --- | --- | --- | --- |
| Eil. Nr. | Vardas, pavardė | Gimimo metai | Adresas, telefonas | Ryšys sutėvais/globėjais ar vaiku |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

Pastaba: atvedant ir pasiimant vaiką pateikti asmens tapatybę patvirtinantį dokumentą.

.......................................... .........................................................................

(parašas) (vardas, pavardė)